Die Blitsbokke kan in die naweek se toernooi in Parys feitlik seker maak dat hulle die 2016/’17-reekswenner van Wêreldrugby se sewesreeks is – maar dit is nie hulle onmiddellike fokus nie.
Maar dit is blote syfers … Die werklikheid is dat die Blitsbokke in die eerste plek mik na ŉ goeie vertoning teen Skotland, teen wie die Blitsbokke hulle groepfase afskop. Die Skotte het verlede jaar in die laaste toernooi met Suid-Afrika afgereken en vanjaar weer met rukke van die voorste spanne in die reeks geklop.